

**РЕПУБЛИКА СРБИЈА**

**ОПШТИНА ЛАПОВО**

**СКУПШТИНА ОПШТИНЕ**

**Број: 002666471 2024 08233 001 000 060 107 04 027**

**Датум: 20. 09. 2024. године**

**Л А П О В О**

 На основу члана члана 16. став 2. , члана 17. став 3. и члана 18. Закона о јавним предузећима („Службени гласник РС“, бр. 15/2016 и 88/19), a у складу са чланом 40. Одлуке о усклађивању пословања Јавног комуналног стамбеног предузећа „Морава“ из Лапова са Законом о јавним предузећима („Сл. гласник општине Лапово“ број 13/16 и 3/19) и члана 37. тачка 11. Статута општине Лапово („Службени гласник општине Лапово“, бр. 2/19 ), Скупштина општине Лапово, на седници одржаној дана 20. септембра 2024. године, донела је

**РЕШЕЊЕ**

**О ИМЕНОВАЊУ ЧЛАНОВА НАДЗОРНОГ ОДБОРА ЈКСП „МОРАВА“ ЛАПОВО**

**I** УНадзорни одбор Јавног комуналног стамбеног предузећа „Морава“ Лапово, **именују се**:

**Из реда оснивача :**

1. Дарко Ивковић, из Лапова – председник,
2. Стефан Јовановић, из Лапова;

**Из реда запослених :**

1. Јовица Кнежевић, из Лапова.

**II** Чланови Надзорног одбора бирају се на мандатни период од 4 (четири) године, а права и дужности чланова одбора прописани су Законом о јавним предузећима.

 **III** Решење ступа на снагу даном доношења и објавиће се у „Службеном гласнику општине Лапово“.

**Образложење**

Правни основ за доношење овог Решења садржан је у члану 16. став 2. Закона о јавним предузећима којим је прописано да надзорни одбор јавног предузећа чији је оснивач јединица локалне самоуправе има три члана, од којих је један председник, док су чланом 18. прописани услови које морају да испуњавају председник и чланови надзорног одбора.

Чланом 17. став 3. истог закона прописано је да председника и чланове надзорног одбора јавног предузећа чији је оснивач јединица локалне самоуправе именује орган одређен статутом јединице локалне самоуправе, на период од четири године, од којих је један члан надзорног одбора из реда запослених, док је чланом 37. став 1. тачка 11. Статута општине Лапово прописано да је у надлежности Скупштине да именује и разрешава надзорни одбор јавног предузећа чији је оснивач и врши друга права оснивача у складу са законом и оснивачким актом.

У складу са Законом о јавним предузећима и Одлуком о поступку предлагања кандидата за чланове надзорног одбора јавног предузећа чији је оснивач Скупштина општине Лапово („Службени гласник општине Лапово“, број 9/21), спроведен је поступак избора кандидата за чланове одбора и на основу свега наведеног, а на предлог овлашћених предлагача, донето Решење као у тексту.

**ПРЕДСЕДНИЦА**

**Мирела Раденковић**